

Ministeriöiden intranet-toimintojen ja yhteisen sisäisen viestinnän kehittämisryhmän kokous

Aika 16.6.2016 klo 13.00 – 15.00

Paikka Säätytalo, sali 3, 1. krs

Miia Roukus VNK, puheenjohtaja

Raila Tynkkynen OM

Pekka Väisänen MMM

Heidi Mäenpää OKM

Anna Leena Savolainen VNK

Leena Lehtovuori VM

Eijaliisa Kettunen PLM

Ulla Tulonen SM

Suvi Aaltonen VNK

Kimmo Vainikainen STM

Hannele Sartjärvi LVM

Jussi Palmen YM

Outi Örn VNK

Aino Vähälä VNK

Henri Ryhänen VNK, sihteeri

PÖYTÄKIRJA

1. Kokouksen avaus
2. Puheenjohtaja avasi kokouksen klo 13:02.

2 Valtioneuvoston yhteinen julkaisuarkisto Valto ja tietotuen uudistetut sivut Senaattorissa

Outi Örn kertoi valtioneuvoston yhteisestä julkaisuarkisto Valtosta. Valtioneuvoston yhteinen sähköinen julkaisuarkisto Valto on valtioneuvoston hallintoyksikön kaikkien ministeriöiden käyttöön hankkima Kansalliskirjaston sähköinen verkkopalvelu, jonne ministeriöiden julkaisusarjoissa ilmestyvät julkaisut viedään automaattisesti valtioneuvoston yhteisestä materiaalipankista. Julkaisuarkiston kautta julkaisut siirtyvät Kansallisen digitaalisen kirjaston KDK-PAS –palvelun pitkäaikaissäilytykseen. Lisätietoa Valtosta ja bannerit sekä linkit löytyvät Senaattorista: <http://senaattori.vnv.fi/senaattori/yhteiset-palvelut/Julkaisutuotanto/Sivut/Valtioneuvoston-julkaisuarkisto.aspx>

Lisäksi Outi kertoi tietotuen uudistetuista sivuista sekä uusista palveluista: tietopalvelupyynnön lomakkeesta sekä neuvontapalvelusta (chat). Tietotuen sivut Senaattorissa: <http://senaattori.vnv.fi/senaattori/yhteiset-palvelut/kirjasto_ja_tietotukipalvelut/sivut/default.aspx>

Outin esitys on myös pöytäkirjan liitteenä.

3 VN:n yhteinen digipöytä

Nimeämispyyntö, hankepäällikkö, ministeriökierrokset

Digipöytähankkeen hankepäällikkö on nimitetty ja hän aloittaa 1.8.2016.

Valtioneuvoston kanslia järjestää yhteistyössä ministeriöiden kanssa sarjan tilaisuuksia, joissa esitellään digitaalinen valtioneuvosto –kokonaisuutta ja siihen tähtääviä hankkeita. Tilaisuudet ovat avoimia kaikille eri ministeriöissä työskenteleville ja ilmoittautua voi minkä tahansa ministeriön tiloissa järjestettävään tilaisuuteen.

Tilaisuuksissa esitellään seuraavat hankkeet:

asianhallintajärjestelmä VAHVA

sähköinen työpöytä

uusi hanketietopalvelu

yhtenäinen tietotekninen perusympäristö

Tilaisuuksien ohjelma ja aikataulu löytyy pöytäkirjan liitteenä olevasta Miian esityksestä.

Ministeriöiden intranettien analysointi

Anna-Leena Savolainen kertoi tehtävästä ministeriöiden intranetien analysoinnista. Tavoitteena on selvittää ministeriöiden intranetien nykytila ja tarpeet sähköisen työpöydän kehittämisen pohjaksi. Selvityksen aikataulu on elo-syyskuu 2016, aikataulutetaan tarkemmin kun ministeriöiden vastuuhenkilöt nimetty. Toteutustapana on tilastoanalyysi, sisältöanalyysi, haastattelut ja kyselyt.

Lisätietoa saa Anna-Leena Savolaiselta sekä liitteenä olevasta esityksestä.

4 Yhteinen sisäinen viestintä

a. Ajankohtaiset asiat

Miia Roukus listasi tekeillä olevia ajankohtaisia asioita:

Työaikaohje

Sopimustaksipalvelut

Karttapalvelu poikkeustilanteissa

Tietohallinnon sisällöt uudistumassa

Perustietotekniikka-hanke

Digitaalisen valtioneuvoston sivuja uudistetaan

Kokonaisarkkitehtuurille ja perustietotekniikka -hankkeelle avataan sivu

Seuraava uutiskirje valtioneuvoston esimiehille syyskuussa

5 Intranet-toimintojen kehittäminen, Henri Ryhänen

Kehitysryhmälle on avattu Yammer-keskustelusivusto. Sivustolle löytyy linkki ryhmän työtilasta: <http://senaattori.vnv.fi/senaattori/vn-tyoyhteisona/verkostot/intranet-toimintojen-kehittamisryhman-tyotila/sivut/default.aspx>

Jos sinua ei ole liitetty Yammer-ryhmään, ota yhteyttä Henriin.

Henri kertoi myös Valtorissa tekeillä olevasta selvityshankkeesta tulevaisuuden viestintäratkaisuista. Selvityksen kohteena on minkälaista viestintäratkaisua lähdettäisiin tekemään VYVI-ryhmätyötilojen tilalle. Hanketta vetää Asko Hentunen Pivotal Oy:stä. Hankkeeseen liittyy valtioneuvoston sähköinen työpöytä sekä CSC:n toteuttama eDuuni –palvelu. Hankkeen alustavat tuotokset löytyvät kehitysryhmän työtilasta kohdasta ”Ajankohtaista”. Niistä järjestetään erikseen vielä ministeriöiden lausuntokierros, mutta tässä vaiheessakin voi asiaa kommentoida Max Hambergille tai Asko Hentuselle.

6 Muut asiat

vieras seuraavaan kokoukseen 15.9. Päivi Pirttilä ja VN:n ulkoisen viestinnän edustaja kertomaan viestintäsuosituksesta.

Syksyn 2016 kokoukset ovat 15.9. klo 13, 20.10. klo 13, 24.11. klo 13 ja 15.12. klo 13. Kokouspaikka on Valtimo, Kirkkokatu 14.

7 Kokouksen päättäminen

Puheenjohtaja päätti kokouksen klo 14:54.

Liitteet Outi Örn: Tietotuki- ja julkaisuyksikköjen ajankohtaiset asiat

Miia Roukus: Ministeriötilaisuuksien ohjelma ja aikataulu

Anna-Leena Savolainen: Ministeriöiden intranetien ja tarpeiden analysointi

Jakelu

Tiedoksi